**9.pielikums**

Valsts pētījumu programmas

“Izglītība” projektu pieteikumu trešā atklātā konkursa nolikumam

\_\_\_\_\_.\_\_\_\_\_\_\_\_\_\_\_

**Līgums par valsts pētījumu programmas “Izglītība” projekta īstenošanu**

Rīgā, 2024.gada \_\_.\_\_\_\_\_\_\_ Nr. \_\_\_\_\_/\_\_\_\_\_

**Latvijas Zinātnes padome**, (turpmāk – Padome), kuru pārstāv tās direktors\_\_\_\_\_\_\_\_\_\_\_\_\_\_\_\_\_, kurš rīkojas uz Ministru kabineta 2020. gada 30. jūnija noteikumu Nr. 408 “Latvijas Zinātnes padomes nolikums” pamata, no vienas puses, un

\_\_\_\_\_\_\_\_\_\_\_\_\_\_\_\_\_\_ [zinātniskā institūcija,] (turpmāk – Projekta īstenotājs), kuru pārstāv tās \_\_\_\_\_\_\_\_\_\_\_\_\_\_\_\_, kur\_ darbojas uz \_\_\_\_\_\_\_\_\_\_\_\_\_ pamata, no otras puses,

turpmāk abas puses kopā sauktas „Puses” un katra puse atsevišķi arī „Puse”,

* pamatojoties uz Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārtība” (turpmāk – MK noteikumi);
* atbilstoši Ministru kabineta 2023. gada 5. septembra rīkojumā Nr. 567 “Par valsts pētījumu programmu "Izglītība”” (ar 2024. gada 3. septembra grozījumiem Nr. 717) (turpmāk – MK rīkojums) noteikto (turpmāk – Programma);
* saskaņā ar Valsts pētījumu programmas "Izglītība” īstenošanas un uzraudzības komisijas (izveidota ar Izglītības un zinātnes ministra 2023. gada 6. oktobra rīkojumu Nr. 1-2e/23/322 (turpmāk – Komisija) 2024. gada \_\_\_. \_\_\_\_\_\_\_ apstiprināto Valsts pētījumu programmas „Izglītība” projektu pieteikumu trešā atklātā konkurss nolikumu (turpmāk – Konkursa nolikums) un
* pamatojoties uz Komisijas 2024. gada \_\_\_\_\_\_ lēmumu Nr. \_\_\_ par finansējuma piešķiršanu projekta īstenošanai (turpmāk – Komisijas lēmums par finansējuma piešķiršanu),

noslēdz šādu līgumu par projekta Nr. \_\_\_\_\_\_\_ „\_\_\_\_\_\_\_\_” \_\_\_\_\_ “\_\_\_\_\_\_\_\_\_\_\_\_” (turpmāk – Projekts) īstenošanu (turpmāk – Līgums):

# 1. Līguma priekšmets

* 1. Padome piešķir Projekta īstenotājam valsts budžeta līdzekļus \_\_\_\_\_\_\_\_.00 *euro* (\_\_\_\_\_\_\_\_*euro* 00 centi) (turpmāk – Finansējums), un Projekta īstenotājs, atbilstoši MK noteikumiem, Konkursa nolikumam un Līgumam īsteno Projektu un Finansējumu izlieto saskaņā ar Līguma 1. pielikumu “Projekta pieteikums” (turpmāk – Projekta pieteikums).
	2. Projekta īstenošanas termiņš ir no 2024. gada \_\_. \_\_\_\_\_\_\_ līdz 2026. gada \_\_.\_\_\_\_\_\_ (turpmāk – Projekta īstenošanas termiņš).

# 2. Līguma izpildes un norēķinu kārtība

* 1. Padome piešķir Finansējumu projekta īstenotājam no Izglītības un zinātnes ministrijas valsts budžeta apakšprogrammas 05.01.00. “Zinātniskās darbības nodrošināšana”.
	2. Ar Līguma spēkā stāšanos Padome un Projekta īstenotājs apliecina, ka Finansējuma sadalījums uz Projekta īstenošanas termiņu (turpmāk – Finansējuma sadalījums) ir Pušu saskaņots bez iebildumiem Nacionālajā zinātniskās darbības informācijas sistēmā (turpmāk – Informācijas sistēma), kurā Projekta īstenotājs ir aizpildījis Līguma 2. pielikumu “Finansējuma sadalījums projekta īstenošanas 24 mēnešu periodam” (turpmāk – Finansējuma sadalījums) un Padome to ir saskaņojusi.
	3. Padome pārskaita Finansējumu uz Līguma 7. punktā Projekta īstenotāja norādīto kontu Valsts kasē atbilstoši Finansējuma sadalījumam. Ievērojot minēto, Padome 10 (desmit) darba dienu laikā no Līguma spēkā stāšanās dienas pārskaita Projekta īstenotājam pirmo avansa maksājumu, kas veido līdz 30% no Finansējuma.
	4. Projekta īstenošanas ietvaros izmaksu attiecināmais periods ir no Komisijas lēmuma par finansējuma piešķiršanu pieņemšanas dienas līdz Projekta īstenošanas termiņa beigām, kas noteikts Līguma 3.4. apakšpunktā.
	5. Projekta īstenotājs izpilda Projekta īstenošanas termiņā ekspertu sniegtās rekomendācijas, kuras ar Komisijas lēmumu par finansējuma piešķiršanu ir apstiprinājusi Komisija, ievērojot Konkursa nolikuma 48. punktu. Pamatojoties uz minēto Komisijas lēmumu, Padome sagatavo Līguma 3. pielikumu “Rekomendācijas projekta īstenošanai” (turpmāk – Rekomendācijas) un Puses to paraksta.
	6. Projekta īstenotājs 2 (divu) kalendāro nedēļu laikā no Līguma spēkā stāšanās dienas iesniedz Padomei:

**2.6.1.** Līguma 4. pielikumu “Projekta rezultātu vērtības aprēķins procentos no projekta kopējām izmaksām”, kas izstrādāts atbilstoši Projekta pieteikuma A daļas 4. nodaļai “Projekta rezultāti”;

**2.6.2.** Projekta īstenotāja un Projekta sadarbības partnera noslēgto sadarbības līgumu (ja Projekta pieteikums paredz sadarbības partneri/-us), kas ir Līguma būtiska un neatņemama sastāvdaļa.

**2.6.3.** Ne vēlāk kā trīs mēnešu laikā no projekta īstenošanas uzsākšanas Projekta īstenotājs aizpilda informācijas sistēmā laukus, kurā norāda, kādā informācijas platformā ir izveidots un tiek uzturēts datu pārvaldības plāns, datu pārvaldības plāna pieejas adresi, norādot arī informāciju, vai ir plānota pieeja projekta īstenošanas laikā izveidotajiem datiem (atbilstoši *FAIR* datu principiem[[1]](#footnote-1)), kā arī, ja ir plānota atvērtā pieeja datiem, norādīt termiņu, kad šāda pieeja tiek nodrošināta/uzsākta.

* 1. Atbilstoši Finansējuma sadalījumam Padome veic Projekta īstenotājam noslēguma maksājumu, kas nepārsniedz 10% no Finansējuma. Šo noslēguma maksājumu Padome izmaksā saskaņā ar Finansējuma sadalījumā norādīto 5 darbdienu laikā no dienas, kad Puses saskaņā ar MK noteikumu 59.1.2. apakšpunktu un Līguma 3.4. apakšpunktu ir parakstījušas Līguma 5. pielikumu “Pieņemšanas un nodošanas akts par valsts pētījumu programmas “Izglītība” projekta īstenošanu” (turpmāk - Pieņemšanas un nodošanas akts) bez iebildumiem no Padomes puses.
	2. Projekta īstenotājam, pamatojoties uz MK noteikumu 39. punktu, ir tiesības pagarināt Projekta īstenošanas termiņu līdz vienam kalendārajam gadam rezultātu nostiprināšanai un publiskošanai bez papildu finansējuma piešķiršanas no Padomes, iesniedzot par to Padomē motivētu iesniegumu un Līguma 6. pielikumu “Rezultātu nostiprināšanas plāns” ne vēlāk kā trīs mēnešus pirms Projekta īstenošanas termiņa beigām, kas noteikts Līguma 1.2. apakšpunktā. Par Projekta īstenošanas termiņa pagarinājumu Komisija pieņem lēmumu un Puses veic attiecīgus grozījumus Līgumā.
	3. Projekta īstenotājs bez saskaņošanas ar Padomi, var veikt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot projekta kopējo Finansējumu. Finansējuma sadalījuma izmaiņas norāda Līguma 7. pielikumā “Finanšu pārskats par 20\_\_. gada valsts pētījumu programmas projekta īstenošanu” (turpmāk – Finanšu pārskats) un pievieno pamatojumu atbilstoši Līguma 8. pielikumam “Valsts pētījumu programmas projekta izmaiņas līgumsummas kalkulācijā (līdz 30%)”, ņemot vērā Projekta pieteikuma A daļas “Vispārīgā informācija” 3. nodaļu “Budžets”.
	4. Projekta īstenotājs informāciju par Līguma 2.9. apakšpunktā norādītajām nepieciešamajām izmaiņām Finansējuma sadalījumā iesniedz Padomei ne vēlāk kā 1 (vienu) mēnesi pirms Līguma 3.1.1. apakšpunktā norādītā termiņā.

Par izmaiņām Projekta izpildītāju skaitliskajā sastāvā līdz 20% (ieskaitot) Projekta īstenotājs trīs darbdienu laikā no fakta par izmaiņām Projekta izpildītāju skaitliskajā sastāvā konstatēšanas nosūta Padomei paziņojumu par Projekta zinātniskās grupas sastāva izmaiņām uz e-pasta adresi: pasts@lzp.gov.lv . Lai veiktu izmaiņas Projekta izpildītāju skaitliskajā sastāvā, kas ir lielākas par 20%, Projekta īstenotājs tās norāda Līguma 9. pielikumā “Valsts pētījumu programmas projekta izmaiņas zinātniskajā grupā (pārsniedzot 20%)”, ņemot vērā Projekta pieteikuma A daļas “Vispārīgā informācija” 2. nodaļu “Zinātniskā grupa” un kopā ar iesniegumu par izmaiņu nepieciešamību iesniedz izskatīšanai Padomei, kura to viena mēneša laikā izskata un saskaņo. Tikai pēc Padomes saskaņojuma Projekta īstenotājs ir tiesīgs veikt izmaiņas Projekta izpildītāju skaitliskajā sastāvā, kas ir lielākas par 20%. Ja Padome minētajā termiņā nesaskaņo izmaiņas Projekta izpildītāju skaitliskajā sastāvā, kas ir lielākas par 20%, Projekta īstenotājs nav tiesīgs veikt šīs izmaiņas. Ja projekta īstenošanas laikā mainās projekta vadītājs un galvenie izpildītāji, Projekta īstenotājs, ievērojot konkursa nolikumu, iesniedz Padomei iesniegumu par minētajām izmaiņām un pievieno informāciju, kas pamato šo izmaiņu nepieciešamību, kā arī parakstītu vienošanās projektu par grozījumiem Līgumā atbilstoši Līguma 10. pielikumam “Valsts pētījumu programmas projekta Izmaiņas zinātniskajā grupā” (projekta vadītājs/ galvenie izpildītāji)”. Padome minētās izmaiņas saskaņo, ja projekta vadītājam un galvenajiem izpildītājiem ir līdzvērtīga zinātniskā kvalifikācija, zinātniskās darbības pieredze. Padome par minētajām izmaiņām informē Komisiju, kura pieņem lēmumu par to atļaušanu vai noraidīšanu. Tikai pēc Komisijas atļaujas saņemšanas Projekta īstenotājs ir tiesīgs veikt izmaiņas Projekta izpildītāju skaitliskajā sastāvā.

* 1. Projekta īstenotājs sedz jebkādus izdevumus, kas radušies Projekta īstenošanas termiņā, pārsniedzot Finansējumu.
	2. Projekta īstenotājs izmanto Finansējumu Projekta pieteikumā norādītā mērķa sasniegšanai un uzdevumu izpildei, atbilstoši MK noteikumu 14. punktā norādītajiem izmaksu veidiem.
	3. Ja Projekta īstenotājs pilnā apmērā īstenojis Projektu atbilstoši Projekta pieteikumam, bet nav izlietojis visu Finansējumu un tas ir fiksēts fakts abpusēji parakstītajā Pieņemšanas un nodošanas aktā, Projekta īstenotājs neizlietoto Finansējuma daļu pārskaita atpakaļ uz Līguma 7. punktā norādīto Padomes kontu Valsts kasē Pieņemšanas un nodošanas aktā noteiktajā kārtībā un termiņā.
	4. Ja ir pieņemti ārējie tiesību akti, pamatojoties uz kuriem veicams Finansējuma samazinājums, Komisija izskata jautājumu un pieņem lēmumu par Finansējuma samazinājumu un ar to saistītajiem citiem Projekta izpildes jautājumiem, savukārt Padome atbilstoši Komisijas lemtajam nodrošina attiecīgus grozījumus Līgumā.
	5. Padome pieprasa Projekta īstenotājam daļēji vai pilnībā atmaksāt Finansējumu saskaņā ar MK noteikumu 47. punktu, 53.2., 59.2.2. un 59.3. apakšpunktu, kā arī gadījumā, ja Projektu izbeidz pirms tā īstenošanas pabeigšanas, pamatojoties uz Projekta īstenotāja lēmumu. Šādā gadījumā Padome sagatavo un Puses paraksta Pieņemšanas un nodošanas aktu, kurā norāda visa Finansējuma vai Finansējuma daļas atmaksas kārtību un termiņus.
	6. Padome pieprasa Projekta īstenotājam atmaksāt Finansējuma daļu par Konkursa nolikuma 21., 22., 23. un 24. punktā noteiktā augstskolās studējošo (turpmāk – studējošie) un zinātnes doktora grāda pretendentu slodzes minimuma pilna laika ekvivalenta izteiksmē (turpmāk – PLE) nesasniegšanu, kas ir Konkursa nolikuma noteikuma neizpildes fakts. Minēto neizpildes faktu un atmaksu Padome var iekļaut Pieņemšanas un nodošanas aktā, norādot atmaksas kārtību un termiņu, vai pieprasa minētās atmaksas veikšanu ar citu Padomes dokumentu. Attiecīgi nosacījumu par PLE izpildi var attiecināt arī uz laiku, kas pēc Līgumā atrunātās slodzes un, pamatojoties uz iepriekš nostrādātajām slodzēm Projektā, ietver ikgadējos atvaļinājumus, A un B slimības lapas, asins donoru brīvdienas, kā arī papildatvaļinājumus par bērniem. Par minētā PLE nesasniegšanu Projekta īstenotājs Padomes noteiktajā kārtībā un termiņā atmaksā daļu no Projekta budžeta EKK 1000 “Atlīdzība” faktiskiem izdevumiem, ņemot vērā formulu:

$$AD=\frac{1-\left(\frac{Pr.PLE}{St.PLE}\right)}{5}$$

*AS = AD x FI*, kur

|  |  |  |
| --- | --- | --- |
| **AD** | **-** | atmaksājamās daļas koeficients;Projekta īstenošanā sasniegtais PLE kopā; |
| **Pr.PLE**  | **-** |
| **St.PLE**  | **-** | PLE minimums Projekta īstenošanas laikā;  |
| **AS** | **-** | atmaksājamā summa (*euro*);  |
| **FI**  | **-** | atlīdzības faktiskie izdevumi (*euro*). |

* 1. Padome pieprasa Projekta īstenotājam atmaksāt Finansējuma daļu gadījumā, ja nav sasniegti Projekta pieteikuma A daļas 4. nodaļā “Projekta rezultāti” norādītie skaitliskie indikatori. Ja Padome konstatē, ka Projekta īstenotājs nav izpildījis kādu no šiem indikatoriem, un šis fakts ir fiksēts abpusēji parakstītajā Pieņemšanas un nodošanas aktā, Projekta īstenotājs Pieņemšanas – nodošanas aktā noteiktajā kārtībā un termiņā atmaksā to Finansējuma daļu, kas atbilst attiecīgā indikatora vidējām izmaksām atbilstoši Līguma 4. pielikumā “Projekta rezultātu vērtības aprēķins procentos no projekta kopējām izmaksām” norādītajam.
	2. Gadījumā, ja kādam no Projekta rezultātiem nav atsauces uz Projektu vai Padome vai ārvalstu zinātniskie eksperti (turpmāk – Eksperti) Projekta vidusposma zinātniskā pārskata konsolidētajā vērtējumā vai Projekta noslēguma zinātniskā pārskata konsolidētajā vērtējumā norāda, ka attiecīgais rezultāts neatbilst Projekta pieteikumam, Projekta īstenotājs atmaksā Padomei Finansējumu, kas izlietots attiecīgā rezultāta izstrādes, tulkošanas, korekcijas, noformēšanas un publicēšanas ietvaros, Padomes noteiktajā kārtībā un termiņā.
	3. Padome pieprasa Projekta īstenotājam atmaksāt Finansējuma daļu, ja Projekta vidusposma zinātniskā pārskata konsolidētajā vērtējumā Eksperti ir norādījuši vērtējumu “Projektu neturpināt” vai Projekta noslēguma zinātniskā pārskata konsolidētajā vērtējumā Eksperti ir norādījuši vērtējumu “Projekta mērķis nav sasniegts”. Šajā gadījumā Padome lūdz Ekspertus sniegt vērtējumu par Projekta mērķa sasniegšanu procentuāli (turpmāk – mērķa vērtējums), ņemot vērā šādus apsvērumus:
		1. Projekta pieteikumā plānoto mērķu/uzdevumu (*goals/objectives*) izpilde (cik no uzstādītajiem mērķiem un/vai uzdevumiem ir sasniegti). Gadījumā, ja Projekta pieteikumā mērķi un uzdevumi izteikti ar citu nosaukumu, Eksperti vērtē vienības, kas pēc būtības atbilst vārdiem “mērķis” un “uzdevums”;
		2. Projekta pieteikumā plānoto darba paku izpilde (cik darba pakas no kopējā skaita ir izpildītas);
		3. Projekta pieteikumā plānoto rezultātu atbilstība (cik no plānotajiem rezultātiem atbilst Projekta uzdevumam).
	4. Ņemot vērā Līguma 2.20. apakšpunktu, Padome aprēķina atmaksājamo Finansējuma daļu šādi:
		1. ja Līguma 2.20. apakšpunktā minētais Ekspertu mērķa vērtējums procentuālā izteiksmē ir 60% līdz 65%, piemēro vienotu likmi 5 % apmērā;
		2. ja Līguma 2.20. apakšpunktā minētais Ekspertu mērķa vērtējums procentuālā izteiksmē ir 50% līdz 59%, piemēro vienotu likmi 10 % apmērā;
		3. ja Līguma 2.20. apakšpunktā minētais Ekspertu mērķa vērtējums procentuālā izteiksmē ir zem 50%, piemēro vienotu likmi 25 % apmērā.

# 3. Projekta īstenošanas, nodošanas un pieņemšanas kārtība

**3.1.** Projekta īstenotājs atbilstoši Konkursa nolikumam iesniedz Padomei ar Informācijas sistēmas starpniecību:

**3.1.1.** Finanšu pārskatu - 1 (viena) mēneša laikā no saimnieciskā gada sākuma par iepriekšējo saimniecisko gadu (saimnieciskais gads sākas 1. janvārī un beidzas 31. decembrī). Finanšu pārskatu par atlikumā esošo Finansējumu – pēc Projekta īstenošanas termiņa beigām 2 (divu) mēnešu laikā. Finanšu pārskatu Projekta īstenotājs aizpilda un apstiprina Informācijas sistēmā;

**3.1.2.** Projekta vidusposma zinātnisko pārskatu – 1 (viena) mēneša laikā no Projekta īstenošanas 14. (četrpadsmitā) mēneša noslēguma atbilstoši Līguma 11. pielikumam “Projekta vidusposma/noslēguma zinātniskā pārskata veidlapa”;

**3.1.3.** Projekta noslēguma zinātnisko pārskatu – 1 (viena) mēneša laikā no Projekta īstenošanas termiņa beigām atbilstoši Līguma 11. pielikumam “Projekta vidusposma/noslēguma zinātniskā pārskata veidlapa”. Ja Projekta īstenošanas termiņš ir pagarināts saskaņā ar Līguma 2.8. apakšpunktu, Projekta īstenotājs Projekta noslēguma zinātnisko pārskatu iesniedz 1 (viena) mēneša laikā pēc pagarinājuma termiņa beigām. Šajā punktā norādītie pārskati ir Līguma būtiskas un neatņemamas sastāvdaļas.

**3.2.** Iesniedzot Informācijas sistēmā Projekta vidusposma zinātnisko pārskatu un Projekta noslēguma zinātnisko pārskatu, Projekta īstenotājs iesniedz arī aizpildītu Līguma 12. pielikumu “Rezultātu saraksts” (turpmāk – Rezultātu saraksts). Ja Rezultātu sarakstā Projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta īstenotājs iesniedz arī izdevēja apliecinājumu par pieņemšanu vai apstiprināšanu publicēšanai. Ja Projekta rezultāti nav pieejami globālajā tīmeklī, Projekta īstenotājs nodrošina to pieejamību Padomei vienlaikus ar Rezultātu saraksta iesniegšanu. Ja no Projekta īstenotāja neatkarīgu apstākļu dēļ nav iespējams sasniegt kādu no Projekta pieteikumā plānotajiem rezultātiem, to aizvieto ar citu līdzvērtīgu rezultātu, informējot par to savlaicīgi Padomi, kā arī norādot to Projekta vidusposma zinātniskajā pārskatā vai Projekta noslēguma zinātniskajā pārskatā. Ja Eksperti, kas vērtē Projekta vidusposma zinātnisko pārskatu vai Projekta noslēguma zinātnisko pārskatu, atzīst, ka jaunais rezultāts ir līdzvērtīgs aizvietojamajam rezultātam, Padome šo jautājumu iesniedz izskatīšanai Komisijai, kas lemj par rezultāta aizvietošanu. Ja Komisijas lēmums apstiprina attiecīgā rezultāta aizvietošanu, Padome un Projekta īstenotājs vienojas par grozījumiem Līgumā.

**3.3.** Projekta īstenotājs iesniedz Līguma 13. pielikumu “Saturiskais pārskats” Informācijas sistēmā 1 (viena) mēneša laikā no Projekta īstenošanas 6. (sestā), 12. (divpadsmitā), 18. (astoņpadsmitā) un 24. (divdesmit ceturtā) mēneša beigām. Ja Projekta īstenošanas termiņš ir pagarināts saskaņā ar Līguma 2.8. apakšpunktu, Projekta īstenotājs Projekta Līguma 13. pielikumu “Saturiskais pārskats” iesniedz 1 (viena) mēneša laikā pēc pagarinājuma termiņa beigām.

**3.4.** Projekta īstenošana jeb pētījums atbilstoši Projekta pieteikumam ir pabeigts ar Projekta īstenošanas termiņa izbeigšanos. Ar Projekta īstenošanu saistīto uzdevumu izpilde atbilstoši Līgumam saistībā ar Finansējuma izlietojuma atbilstību Projekta pieteikumam un Projekta rezultātu izpildi ir pabeigtas dienā, kurā Puses bez iebildumiem ir parakstījušas Pieņemšanas un nodošanas aktu, un Padome veikusi Līguma 2.7. apakšpunktā norādīto noslēguma maksājumu.

**3.5.** Projekta īstenotājs Padomei 1 (viena) mēneša laikā no Projekta īstenošanas vidusposma un Projekta īstenošanas termiņa beigām iesniedz Līguma 14. pielikumu “Zinātniskās grupas saraksts”, pievienojot informāciju par visu Projektā faktiski nodarbināto zinātniskās grupas locekļu nostrādāto stundu skaitu katrā Projekta īstenošanas mēnesī, ņemot vērā attiecīgo Projekta īstenošanas stadiju (vidusposmā – no 1. līdz 12. mēnesim (ieskaitot), noslēgumā – no 13. līdz 24. mēnesim (ieskaitot).

**4.** Pušu tiesības, pienākumi un atbildība

**4.1.** Projekta īstenotājs un Projekta sadarbības partneris/-i (ja attiecināms) īsteno Projektu saskaņā ar Līgumu un atbilstoši Konkursa nolikumam un ir atbildīgi par Finansējuma mērķtiecīgu un efektīvu izmantošanu Projekta pieteikuma mērķa sasniegšanai un uzdevumu izpildei.

**4.2.** Īstenojot Projektu sadarbībā ar Projekta sadarbības partneri, kas piesaistīts Līguma 2.6.2. apakšpunktā minētā kārtībā, Projekta īstenotājs uzņemas pilnu atbildību par Projekta īstenošanu un sadarbības līgumā paredzēto Projekta sadarbības partnera/-u saistību izpildi.

**4.3.** Projekta īstenotājam ir pienākums sniegt patiesu informāciju visā ar Projekta īstenošanu saistītajā dokumentācijā, un viņš ir atbildīgs par Līguma visu saistību izpildi.

**4.4.** Projekta īstenotājam Projekta īstenošanas laikā ir šādi pienākumi:

**4.4.1.** veikt Projekta īstenošanu saskaņā ar Projekta pieteikumā norādīto, ievērojot spēkā esošos Latvijas Republikas normatīvos aktus, Konkursa nolikumu, Komisijas lēmumus un Līgumu;

**4.4.2.** izmantot Finansējumu Projekta īstenošanai saskaņā ar Projekta budžetu, Finansējuma sadalījumu un Projekta pieteikumu;

**4.4.3.** informēt Padomi par jebkurām esošām vai nākotnē iespējamām paredzamām izmaiņām Projekta īstenošanā, Finansējuma izmantošanā un Līguma izpildē, iesniedzot iesniegumu 10 kalendāro dienu laikā no minēto izmaiņu iestāšanās dienas vai tad kad, kļuvis zināms par iespējamām paredzamām izmaiņām;

**4.4.4.** pēc Padomes pieprasījuma sniegt visu nepieciešamo informāciju par Projekta īstenošanas gaitu, Finansējuma izmantošanu un Projekta pieteikumā plānotā izpildi.

**4.5.** Projekta īstenotājs ar Finansējumu apmaksātajās publicēšanas un Projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informācijas sniegšanu par Finansējuma avotu, norādot Projekta nosaukumu, kā arī Projekta numuru un valsts pētījumu programmu projektu logo, kas pieejams Padomes tīmekļvietnē šeit: (https://lzp.gov.lv/programmas/valsts-petijumu-programmas/). “Vadlīnijas FLPP un VPP projektu ietvaros īstenotajām publicēšanās aktivitātēm” ir pieejamas Padomes tīmekļvietnē šeit: https://www.lzp.gov.lv/lv/media/25/download?attachment.

**4.6.** Projekta īstenotājs ir atbildīgs par Projekta materiāltehnisko un saimniecisko nodrošinājumu, Finansējuma izlietošanas uzskaiti, Projekta izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā.

**4.7.** Ja Projekta īstenotājs nepilda Līgumā noteiktās saistības, Padome aptur turpmāko Projekta finansēšanu, iesniedzot Projekta īstenotājam motivētu finansēšanas turpināšanas apturēšanu, norādot laiku un nosacījumus, kas Projekta īstenotājam izpildāmi Finansējuma atsākšanai. Ja nosacījumi nav izpildīti Padomes norādītajā laikā, Padome ir tiesīga vienpusēji lauzt Līgumu ar Projekta īstenotāju un atprasīt Finansējumu Līguma 2.16. apakšpunkta noteiktajā kārtībā.

**4.8.** Projekta īstenotājam ir pienākums iesniegt un uzrādīt Padomei vai tās pilnvarotām personām, tai skaitā ekspertiem, revidentiem visu uz Projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un Projekta sadarbības partnera (ja attiecināms). Padome ir tiesīga jebkurā brīdī iepazīties ar Projekta īstenošanas gaitu un nosūtīt savas pilnvarotās personas uz Projekta īstenošanas vietām, vienu darbdienu iepriekš brīdinot par pārbaudes veikšanas laiku.

**4.9.** Projekta īstenotājs apņemas 3 (trīs) gadu periodā pēc Pieņemšanas un nodošanas akta abpusējas parakstīšanas bez iebildumiem no Padomes puses, iesniegt Padomei informāciju par Projektā iegūto zināšanu un rezultātu izplatību un ietekmi, kā arī nodrošināt Konkursa nolikuma 58. punkta izpildi.

**4.10.** Puses ir atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma abpusējas parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Puses nevar vainot par ar Līgumu uzņemto saistību nepildīšanu, ja to izpildi kavē nepārvaramas varas (ārkārtēji) apstākļi, par kuru tiek atzīts notikums, kas atbilst šādiem nosacījumiem:

**4.10.1.** no kura nav iespējams izvairīties un kura sekas nav iespējams pārvarēt;

**4.10.2.** kuru Līguma slēgšanas dienā nebija iespējams paredzēt;

**4.10.3.** kas nav radies Puses vai tās kontrolē esošas personas rīcības dēļ;

**4.10.4.** kas padara saistību izpildi ne tikai apgrūtinošu, bet neiespējamu.

**4.11.** Par nepārvaramas varas un ārkārtējiem apstākļiem tiek ziņots rakstiski 5 (piecu) kalendāro dienu laikā no informācijas par šo apstākļu iestāšanos saņemšanas dienas. Līguma saistību izpilde var tikt apturēta uz laiku, kādā pastāv minētie apstākļi. Ja nepārvaramas varas un ārkārtēji apstākļi turpinās ilgāk par 3 (trīs) mēnešiem, Padome pieņem lēmumu par Līguma izbeigšanu par to rakstiski paziņojot Projekta īstenotājam.

**4.12.** Projekta īstenotājs ir atbildīgs, ka Projekts netiek un nav finansēts vai līdzfinansēts no citiem publiskajiem un privātajiem finansēšanas avotiem, tai skaitā ar Eiropas Savienības fondu un citu starptautisko finanšu instrumentu finansējumu, (turpmāk – citi finansēšanas avoti) un ka nepretendē saņemt dubulto finansējumu viena un tā paša projekta vai tā daļas īstenošanai. Padome veic darbības, lai pārliecinātos, ka Projekts nesaņem dubulto finansējumu, tai skaitā sadarbojoties ar citām institūcijām, kas finansē pētniecības projektus. Dubultā finansējuma riska konstatēšanas gadījumā, Padome sadarbībā ar citām institūcijām veic Projekta un no citiem finansēšanas avotiem finansēto pētniecības projektu salīdzinošo vērtēšanu. Dubultā finansējuma riska apstiprināšanās gadījumā Padome pieprasa un Projekta īstenotājs pilnībā vai daļēji atmaksā Finansējumu Padomes noteiktajā apjomā, kārtībā un termiņā.

# 5. Intelektuālā īpašuma tiesības

**5.1.** Projekta īstenošanas procesā radītais intelektuālais īpašums un ar to saistītās mantiskās tiesības saskaņā ar Zinātniskās darbības likuma 39.1 panta pirmo daļu piekrīt Projekta īstenotājam un Projekta sadarbības partnerim/-iem (ja tas ir valsts zinātniskā institūcija, kas atbilst MK noteikumu 2.12. apakšpunktā pētniecības organizācijas definīcijai, vai valsts institūcija, kurai zinātniskās darbības veikšana ir noteikta ar ārējo tiesību aktu, nolikumā vai statūtos) sadarbības līgumā noteiktajā apjomā, ievērojot, ka tas tiek uzturēts un izlietots atbilstoši MK noteikumu 2.1. un 2.2. apakšpunktam. Ja Projekta sadarbības partneris/-i ir privātpersona, tad Projekta īstenošanas procesā radītais intelektuālais īpašums ir Projekta īstenotāja īpašums, ievērojot Zinātniskās darbības likuma 39.1 panta pirmo daļu.

**5.2.** Projekta īstenotājam atbilstoši Zinātniskās darbības likuma 9. pantā noteiktajam ir pienākums nodrošināt atklātu informāciju par Projektu un iegūto rezultātu vispārēju pieejamību Informācijas sistēmā un savā tīmekļvietnē.

# 6. Noslēguma jautājumi

**6.1.** Līgums stājas spēkā no tā abpusējas parakstīšanas dienas un ir spēkā līdz Līguma saistību galīgai izpildei vai līdz dienai, kad Padome MK noteikumu 47. punktā, 53.2., 59.2.2. un 59.3. apakšpunktā noteiktajos gadījumos vienpusēji izbeidz Līgumu, vai kad Padome saskaņā ar Līgumu paziņo par tā izbeigšanu saistībā ar nepārvaramas varas apstākļu iestāšanos.

**6.2.** Līguma 6.6. apakšpunktā noteiktie Līguma pielikumi ir Līguma būtiskas un neatņemamas sastāvdaļas.

**6.3.** Puses apliecina, ka gadījumos, kad Līguma izpildē tiks apstrādāti personas dati (turpmāk – apstrāde), to apstrādē Puses ievēros spēkā esoša fizisko personu datu aizsardzības tiesiskā regulējuma prasības, tajā skaitā tikai nolūkā, kas saistīts ar Līguma saistību izpildi. Līgumā minēto personu dati tiks apstrādāti tikai ar Projekta īstenošanu nepieciešamajām darbībām tā īstenošanas laikā un pēc tam monitoringa vajadzībām. Apstrādi veiks Padome tādā apjomā, cik tas nepieciešams, lai nodrošinātu Projekta īstenošanu un Līguma izpildi. Ja Padome veic ar Projekta īstenošanu tieši nesaistītu personu datu apstrādi, Puses paraksta vienošanos par apstrādi, kurā norāda apstrādes priekšmetu, tiesisko pamatu, nolūku, ilgumu, datu subjektu kategorijas, apstrādes veidus, Pušu pienākumus un tiesības u.c. nepieciešamos jautājumus, un ko pievieno Līgumam kā pielikumu un ir Līguma būtiska un neatņemama sastāvdaļa.

**6.4.** Jebkuras domstarpības un strīdus, kas varētu rasties starp Pusēm Līguma izpildes gaitā, Puses

par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

**6.5.** Līguma grozījumus un papildinājumus Puses noformē rakstiski, kas ar to abpusēju parakstīšanas dienu kļūst par Līguma neatņemamām sastāvdaļām.

**6.6.** Līgums sagatavots uz 8 (astoņām) lapām ar 14 (četrpadsmit) pielikumiem elektroniska dokumenta veidā un parakstīts ar drošu elektronisko parakstu, kas satur laika zīmogu. Abām Pusēm ir pieejams Līguma oriģināls elektroniska dokumenta veidā.

Līgumam ir šādi pielikumi:

1. Pielikums “Projekta pieteikums”;
2. Pielikums “Finansējuma sadalījums projekta īstenošanas 24 mēnešu periodam”;
3. Pielikums “Rekomendācijas projekta īstenošanai”;
4. Pielikums “Projekta rezultātu vērtības aprēķins procentos no projekta kopējām izmaksām”;
5. Pielikums “Pieņemšanas un nodošanas akts par valsts pētījumu programmas “Izglītība” projekta īstenošanu”;
6. Pielikums “Rezultātu nostiprināšanas plāns”;
7. Pielikums “Finanšu pārskats par 20\_\_.gada valsts pētījumu programmas projekta īstenošanu”;
8. Pielikums “Valsts pētījumu programmas projekta izmaiņas līgumsummas kalkulācijā (līdz 30%)”;
9. Pielikums “Valsts pētījumu programmas projekta izmaiņas zinātniskajā grupā (pārsniedzot 20%)”;
10. Pielikums “Valsts pētījumu programmas projekta izmaiņas zinātniskajā grupā” (projekta vadītājs/ galvenie izpildītāji)”.
11. Pielikums “Projekta vidusposma/noslēguma zinātniskā pārskata veidlapa”;
12. Pielikums “Rezultātu saraksts”;
13. Pielikums “Saturiskais pārskats”;
14. Pielikums “Zinātniskās grupas saraksts”.

# 7. Pušu juridiskās adreses un rekvizīti

Padome: Projekta īstenotājs:

**Latvijas Zinātnes padome [*Zinātniskā institūcija]***

 Reģ. Nr.: 90000048222 Reģ. Nr.

Adrese: Smilšu iela 8, Rīga, LV-1050 Adrese:

VALSTS KASE Valsts kase:

Kods: TRELLV22 Kods:

Konta Nr.: LV03TREL215017202500B Konta Nr.:

Padome Projekta īstenotājs

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

1. Sīkāka informācija par *FAIR* principiem atrodama “Latvijas atvērtās zinātnes stratēģijā 2021.-2027. gadam” (<https://www.izm.gov.lv/lv/media/17069/download>). Ministru kabineta 01.03.2022. sēdes protokola lēmums Nr. 12/31.§ <https://tapportals.mk.gov.lv/meetings/protocols/bc243829-e155-46ec-9f94-d0bf9fd202be> [↑](#footnote-ref-1)